በኡጋንዳ የወባ ትንኝ መከላከያ አጎበር በህገ ወጥ መንገድ እየተሸጠ መሆኑ ተገለጸ
በኡጋንዳ የወባ ትንኝ መከላከያ አጎበር በህገ ወጥ መንገድ በኡጋንዳ ካምፓላ በሚገኙ ሱቆች  እየተሸጠ መሆኑን ተገለጸ ።የዩጋንዳ መንግስት የወባ በሽታን ለመዋጋት የወባ ትንኝ መከላከያ አጎበር  ለዜጎቹ በነፃ እንዲዳረሱ ቢያደርግም በህገወጥ መንገድ ካምፓላ በሚገኙ ሱቆች ግን በህገወጥ መንገድ ሲሸጡ  መያዛቸው ተገለፀ፡፡አጎበሮቹ ከሌላ የአጎበር ምርቶች ጋር ሲነፃፀር ሸካራዎች ከመሆናቸው ባለፈም በ25 ሺ ሽልንግ እየተሸጡ መሆናቸውም ተነግሯል፡፡እንደ ሃገሪቱ ጤና ጥበቃ ሚኒስቴር ገለፃ  መንግስት በሃገሪቱ ለሚገኙ እንደ ጉሉ, ኪትገምና  ሊራ, የመሳሰሉ 44 ወረዳዎች  ላይ  7,095,479 አጎበሮች ተሠራጭተዋል፡፡ፖሊስ በየጎዳናው ተዘዋውረው ሲሸጡ ያገኛቸው ግለሰቦች አጎበሮቹን እንዴት እንዳገኟቸው ሲጠይቋቸው ነጋደዎቹ አጎበሩን በከተማዋ ከሚገኝ አንድ ሱቅ እንዳገኟቸውና እያንዳንዱ አጎበርን ከ 12 እስከ 15 ሺ ሽልንግ እንደገዟቸው ተናግረዋል፡፡የአጎበሩ ሸካራነትና ጠንካራነት ገበያ ላይ ካሉ ሌሎች የአጎበር ምርቶች ይልቅ የወባ ትንኝን ለመከላከል ሆን ተብሎ የተሰራ እና ጥሩ ምርት እንደሆነ በማሳመን እንዲገዙት እንደሚያደርጋቸውም ተናግረዋል፡፡በተመሳሳይ ሁለት ነጋዴዎችም እንደገለፁት ከሆነ በድብቅ ከሚሽጡላቸው ሰዎች ካመጧቸው በኋላ አጎበሮቹ መሃል የታተመውን የዩጋንዳ ባንዲራ ማስለቀቅ የመጀመሪያ ሥራቸው ነው፡፡ ቀጥሎ ምንም የንግድ ምልክት ሳይኖርባቸው መልሰው በፕላስቲክ መሽጊያ በማሽግ ወደ ገበያ ያቀርቧቸዋል፡፡በሃገሪቱ ጤና ጥበቃ ሚኒስቴር የክሊኒካል ጤና አገልግሎት ዳይሬክተር ፕሮፌሰር አንቶኒ ኤምባኒ እንደተናገሩት በካፕቾረዋ እና ሴሬሬ በሚገኙ የማከፋፈያ ጣቢያዎች ላይ በተደጋጋሚ የአጎበር ሥርቆት ተፈጽሟል፡፡ በተለይ በካፕቹርዋ  የማከፋፈያ ጣቢያ ሰርቀው ሊሸጡ ሲሉ እጅ ከፍንች ይዘናቸዋልም ብለዋል፡፡እንደ ዳይረክተሩ ገለፃ የአጎበሮቹ መሠረቅ የወባ በሽታን ለመከላከልና የመቆጣጠር ፕሮግራም ላይ አሉታዊ ተፅእኖ ከማሳደሩም ባለፈ የዜጎች ሕይወት ላይ አደጋ ሊያስከትል የሚችል ነው፡፡የዩጋንዳ ብሄራዊ የወባ በሽታ መከላከልና መቆጣጠር ፕሮግራም አስተባባሪ ዶክተር ጂሚ ኦፒጎ  አጎበር የያዙ 574 ጥቅሎችን የጫነ ማጓጓዣ ወደ ምስራቃዊ የሃገሪቱ ክፍል  ከመሄድ ይልቅ የሃገሪቱ ማዕከላዊ ክፍል በምትገኘው ሚታንያ ወደ ምትባል ቦታ በድብቅ ተወስዷል፡፡ በሚታንያ በድብቅ የተቀመጠውና ዋጋው ከ 331.5 ቢሊዮን ሽልንግ ወጪ የተደረገባቸው 25 ሚሊዮን አጎበሮች የዩጋንዳ መንግስት ከግሎባል ፈንድ፣ የወባ በሽታን ለመከላከል ከሚሰሩ ተባባሪ አካላት በተገገኘ ፈንድ የተገዙ መሆናቸው አክለው ገልፀዋል፡፡